Zaljevski kup 1970.
Zaljevski kup 1970. (arapski: كأس الخليج العربي) bilo je međunarodno nogometno takmičenje koje se održalo u Bahreinu od 27. marta do 3. aprila 1970. Na prvom Zaljevskom kupu učestvovale su četiri reprezentacije: domaćin Bahrein te Saudijska Arabija, Kuvajt i Katar. Takmičenje je odigrano po Bergerovom sistemu. Pobijedivši u svim utakmicama, Kuvajt je osvojio prvo mjesto, domaćin Bahrein s pobjedom, neriješenim rezultatom i porazom osvojio drugo mjesto, dok je treće mjesto osvojila Saudijska Arabija. Posljednje mjesto zauzeo je Katar. Mohammed Al Masoud i Jawad Khalaf bili su najbolji strijelci turnira s tri gola. Khaled Ballan, reprezentativac Katara, proglašen je najboljim igračem turnira.